3. การประกอบธุรกิจของแต่ละสายผลิตภัณฑ์

 (1) ลักษณะผลิตภัณฑ์หรือการบริการ

ในปี 2543 ทางบริษัทฯยังคงมุ่งเน้นตัวผลิตภัณฑ์ เครื่องถ่ายเอกสารยี่ห้อ โคนิก้า (KONICA)
จากประเทศญี่ปุ่น ซึ่งทางบริษัทฯ เป็นตัวแทนนำเข้า จำหน่าย
และบริการอย่างเป็นทางการในประเทศไทย โดยที่มีการดำเนินการทั้งการขาย
การให้บริการเช่าเป็นรายปี การซ่อมบำรุง เปลี่ยนอะไหล่
โดยการส่งช่างเข้าบริการตรวจสอบถึงสถานที่และขายวัสดุสิ้นเปลืองในทุกรุ่นที่มีอยู่ในตลาดของยี่ห้อ
โคนิก้า ซึ่งปัจจุบันคาดว่ามีเครื่องถ่ายเอกสารโคนิก้าที่ยังคงใช้งานอยู่กว่า 10,000 เครื่อง
โดยแยกเป็นเครื่องเช่ากว่า 4,000 เครื่อง และ เครื่องขายอีกกว่า 6,000 เครื่อง

จากการที่ทางบริษัทฯมีฐานลูกค้าประเภทธุรกิจสำนักงานทั้งขนาดใหญ่
ไปจนถึงขนาดเล็กเป็นจำนวนมาก ทางบริษัทฯจึงเสริมสายผลิตภัณฑ์และบริการด้าน
อุปกรณ์สำนักงานอีเล็กโทรนิกส์อื่นๆ
โดยการเป็นตัวแทนจำหน่ายที่ได้รับการแต่งตั้งอย่างเป็นทางการจากบริษัทฯผู้นำเข้าในประเทศไทยเพื่อเสริมสร้างกิจกรรมการขายผ่านช่องทางการขายตรงภายใต้กลุ่มเป้าหมายเดียวกันได้อย่างมีประสิทธิภาพ
คือ เครื่องพิมพ์สำเนาอัตโนมัติ ยี่ห้อริโซ่กราฟ (RISOGRAPH) ระบบตู้สาขาโทรศัพท์ยี่ห้อ เอ็น อี ซี
(NEC) และ เครื่องฉายภาพ วีดีโอ โปรเจคเตอร์ ยี่ห้อ ฟูจิสึ (FUJITSU)
ลักษณะดังกล่าวเป็นรูปแบบธุรกิจที่เป็นการอำนวยความสะดวกให้แก่ลูกค้าในการเรียกใช้บริการด้านอุปกรณ์สำนักงานอีเล็กโทรนิคส์
ได้อย่างสมบูรณ์ ในการซ่อมบำรุงรักษามากยิ่งขึ้น

ปัจจุบันทางบริษัทฯ มีสาขาและศูนย์บริการรวมถึง 9 สาขาดังนี้คือ

กรุงเทพฯ และ ปริมณฑล : สาขารามคำแหง สาขาสาทร สาขาบางนา และ สาขาบางเขน

ภูมิภาค : สาขาเชียงใหม่ สาขาขอนแก่น สาขาศรีราชา สาขาหาดใหญ่ และ สาขาสุราษฎร์ธานี

 (2) สภาวะอุตสาหกรรมและการแข่งขัน

(ก) การแข่งขันระหว่างอุตสาหกรรม

อุตสาหกรรมด้านเครื่องถ่ายเอกสาร ได้มีการพัฒนาอย่างต่อเนื่องในด้านเทคโนโลยี จาก อนาล็อก
สู่ ดิจิตอล อันนำไปสู่การขยายตัวของตลาด ด้วยเทคโนโลยีดิจิตอล
เป็นผลทำให้เกิดความหลากหลายในการตอบสนองความต้องการของลูกค้าได้มากขึ้น
และยังนำไปสู่ตลาดอุปกรณ์สำนักงานอื่นๆ ที่ดำรงอยู่แล้วภาย

ใต้ วิวัฒนาการของการรวมฟังก์ชั่นงานเหล่านั้นในเครื่องถ่ายเอกสารเพียงเครื่องเดียว ดังนั้น
เครื่องถ่ายเอกสารจึงมิได้เป็นเพียงเครื่องถ่ายเอกสารเท่านั้น แต่ยังเป็น เครื่องพริ้นเตอร์
เครื่องโทรสาร และ เครื่องสแกนเนอร์ ได้อีกด้วย
ขณะเดียวกันกระแสทางเทคโนโลยีด้านเครือข่าย ได้สร้างความตื่นตัวทั่วไปในธุรกิจอุตสาหกรรม
ต่างๆ โดยเฉพาะระบบข้อมูลสารสนเทศ ภายในองค์กร
ซึ่งในอุตสาหกรรมเครื่องถ่ายเอกสารก็ได้มีพัฒนาการทางเทคโนโลยีด้านเครือข่ายและสามารถตอบสนองและรองรับความกระแสความต้องการที่เปลี่ยนแปลงไปได้อย่างสมบูรณ์แบบ
กล่าวโดยสรุปคือ อุตสาหกรรมเครื่องถ่ายเอกสาร
ได้ปรับตัวและเปลี่ยนรูปไปสู่เครื่องมัลติฟังก์ชันแบบเครือข่าย
ได้ก่อนอุตสาหกรรมอุปกรณ์สำนักงานด้านเอกสาร อื่นๆ
และนั่นหมายถึงโอกาสการขยายตัวของฐานตลาดในส่วนของตลาดเครื่องถ่ายเอกสารเอง
ไปจนถึงการขยาย

แทรกซึมเข้าไปในตลาดพริ้นเตอร์ แฟกซ์ และ สแกนเนอร์

(ข) การแข่งขันภายในอุตสาหกรรม

รูปแบบการแข่งขันส่วนใหญ่ เป็นการแข่งขันด้านการส่งเสริมกิจกรรมการตลาดและการขาย
ซึ่งประเภทของตลาดหลักแบ่งออกเป็น 2 กลุ่ม คือ ตลาดซื้อ และ ตลาดเช่า
ส่วนประกอบของตลาดประกอบไปด้วยกลุ่มเป้าหมาย ตลาดเอกชน ราชการ และรัฐวิสาหกิจ
ซึ่งความต้องการและกำลังซื้อถือได้ว่ามีอัตราการเติบโตขึ้นโดยรวม
โดยเฉพาะอย่างยิ่งในส่วนตลาดระดับเล็กและระดับกลาง ทั้งในภาคเอกชนและภาครัฐ
ในปัจจุบันทุกยี่ห้อในอุตสาหกรรมเครื่องถ่ายเอกสารได้ให้ความสำคัญต่อการสร้างฐานตลาดในเครื่องดิจิตอลมัลติฟังก์ชัน
โดยเห็นได้จากอัตราการเติบโตของสัดส่วนเครื่องดิจิตอลมัลติฟังก์ชัน
ต่อเครื่องถ่ายเอกสารแบบอนาล็อก
และจากกิจกรรมส่งเสริมการตลาดที่แต่ละยี่ห้อได้ดำเนินการและลงทุนลงไปในสื่อต่างๆ
สำหรับเครื่องถ่ายเอกสารโคนิก้านั้น
ทางบริษัทฯได้จัดวางแผนเจาะกลุ่มลูกค้าที่มุ่งเน้นคุณภาพของผลิตภัณฑ์ และ การบริการ
เป็นอันดับแรก ทั้งในตลาดซื้อและตลาดเช่า ซึ่งถือได้ว่า อยู่ในตลาดการแข่งขันเดียวกันกับ แคนอน
ริโก้ ในตลาดซื้อและ ซีร็อกซ์ ในตลาดเช่า
และได้ทำการวางตลาดเครื่องดิจิตอลมัลติฟังก์ชันในระดับตลาดขนาดกลางจนถึงขนาดใหญ่
ตั้งแต่ปลายปี 2542 เป็นต้นมา

(ค) กลยุทธ์การตลาด

1.  ตลาดเป้าหมายหลักคือตลาดเอกชนขนาดกลางและขนาดใหญ่ ที่จัดอยู่ในกลุ่ม B ถึง A ราชการ
    รัฐวิสาหกิจ ทั้งในการขายและการให้เช่า

2.  รักษาและเพิ่มฐานลูกค้าเครื่องเช่า และเพิ่มประสิทธิภาพการขายในตลาดซื้อโดยเพิ่มแรงจูงใจ
    ในการตัดสินใจซื้อ

3.  มุ่งเน้นคุณภาพในการบริการ ความรู้ ความสามารถในการบำรุงรักษา
    ความสุภาพเรียบร้อยของช่างบริการ เพื่อสร้างเสริมความพึงพอใจในตัวสินค้าและบริการ
    เพื่อก่อให้เกิดความมั่นใจ อันนำไปสู่การรักษาฐานลูกค้าเดิม และ
    การขยายฐานลูกค้าใหม่ภายใต้การแนะนำบอกต่อ

4.  ให้มีอุปกรณ์เครื่องมือการบริการที่ทันสมัย และระบบข้อมูลลูกค้าที่มีประสิทธิภาพ
    และการตรวจสอบปัญหาของลูกค้า เพื่อให้ได้บริการถูกต้องแม่นยำ และรวดเร็วที่สุด

5.  ทดสอบคุณภาพสินค้าก่อนการวางตลาดเพื่อให้ได้ความมั่นใจสูงสุดด้านผลิตภัณฑ์
    รวมถึงการตรวจสอบคุณภาพสินค้าก่อนการส่งมอบติดตั้งให้แก่ลูกค้า

6.  ผสมผสานช่องทางการจัดจำหน่ายที่มีอยู่อย่างมีประสิทธิภาพ
    ในการขยายโอกาสทางการตลาดในแต่ละผลิตภัณฑ์รวมถึงเครื่องดิจิตอลมัลติฟังก์ชัน
    รวมถึงการสร้างพันธมิตรทางธุรกิจ ที่มีศักยภาพในตลาดที่ตัวผลิตภัณฑ์
    เครื่องดิจิตอลมัลติฟังก์ชันได้แผ่ขยายเข้าไป

(3) การหาผลิตภัณฑ์เพื่อจำหน่าย

ทางบริษัทฯได้รับการแต่งตั้งอย่างเป็นทางการในการเป็นผู้สั่งซื้อนำเข้าโดยตรง จำหน่าย และ
บริการเครื่องถ่ายเอกสาร อะไหล่ วัสดุสิ้นเปลือง ยี่ห้อโคนิก้า (KONICA) จาก บริษัท โคนิก้า
คอร์เปอเรชัน (KONICA CORPORATION) ประเทศญี่ปุ่น นอกจากนี้
ทางบริษัทฯยังได้รับการแต่งตั้งให้เป็นตัวแทน

จำหน่าย และบริการ เครื่องพิมพ์สำเนาอัตโนมัติยี่ห้อ ริโซ่กราฟ จากบริษัทริโซ่ (ประเทศไทย)
จำกัด ระบบตู้สาขาโทรศัพท์ ยี่ห้อ เอ็น อี ซี จาก บริษัท เอ็น อี ซี (ประเทศไทย) และ
เครื่องฉายภาพวีดีโอ โปรเจคเตอร์ ยี่ห้อ ฟูจิสึ จาก บริษัท แพน แปซิฟิค คอร์ปอเรชัน